Synnyin Taiwanissa.
Vartuin erilaisten kodintarvikekauppojen ympäröimänä,
ja minusta on mukavaa käydä yömarkkinoilla.
Rakastan niiden energiaa, värejä, valoja, leluja,
ja kaikkea odottamatonta, mitä niiltä aina löytyy,
kuten vesimeloneja, joilla on pillit tuntosarvina,
tai koiranpentuja, joilla on irokeesit.
Nuorempana minusta oli mukavaa purkaa leluja,
mitä tahansa leluja, joita löysin talosta,
kuten veljeni ilmakiväärin, kun hän oli muualla.
Oli myös hauskaa tehdä ympäristöjä
muiden tutkittavaksi ja leikkipaikoiksi.
Näihin varhaisiin rakennelmiini käytin
muovilevyjä, muovipusseja
ja tavaroita, joita löysin kaupoista tai kotoa.
Otin esimerkiksi korostuskynän,
sekoitin sisällön veteen ja pumppasin seoksen muoviputkien läpi,
jolloin syntyi tällaisia hohtavia verisuonistoja,
joiden läpi saattoi kulkea ja ihailla.
Pidän siitä, miltä nämä materiaalit näyttävät ja tuntuvat,
ja ne ovat lisäksi hyvin edullisia.
On myös hauskaa tehdä kehonosien kanssa toimivia laitteita.
Otin kameran ja LED-valoja,
kiinnitin ne vyötäisilleni mustekalanarulla.
Videokuvasin napaani eri perspektiivistä,
ja katselin, mitä se tekee.
(Naurua)
Pidän myös kodinkoneiden muokkaamisesta.
Tämä on automaattinen yövalo.
Teillä saattaa olla tällaisia kotona.
Irrotin valosensorin, lisäsin johtoa,
ja kiinnitin sen muovailuvahallla televisioon.
Sitten kuvasin silmääni,
ja käytin silmäni tummaa osaa
hämätäkseni sensorin luulemaan, että on yö,
ja sytyttämään lampun.
Silmänvalkuainen ja silmäluomi
hämäävät sensorin luulemaan, että on päivä,
jolloin se sammuttaa valon.
Halusin kerätä lisää erilaisia silmätyyppejä,
joten rakensin tämän laitteen pyöräilykypärästä,
lampuista ja televisioista.
Muiden ihmisten olisi helppoa pitää kypärää ja kuvata silmiään.
Tällä laitteella voin symbolisesti ottaa toisten silmiä,
jotta minulla olisi erilaisia silmiä käytettäväksi muissa teoksissani.
Tässä teoksessa on neljä silmää.
Jokainen silmä ohjaa eri laitetta.
Tämä silmä pyörittää itseään televisiossa.
Tämä silmä täyttää muoviputkiloa ilmalla.
Tämä silmä katsoo videokuvaa toisen teoksen rakentamisesta.
Nämä kaksi silmää saavat veden loistamaan.
Monet näistä teoksista ovat myöhemmin esillä
museoissa ja näyttelyissä ympäri maailman.
Rakastan tiedettä ja biologiaa.
Vuonna 2007 tein tutkimusta
Smithsonian-instituutin luonnonhistorian museossa.
Tutkin siellä valtamerien itsestään hohtavia eliöitä.
Rakastan näitä olioita ja sitä, miltä ne näyttävät ja tuntuvat.
Ne ovat pehmeitä, ne ovat limaisia,
ja minua kiehtoi niiden tapa käyttää valoa ympäristössään
joko kumppanin tavoitteluun, itsepuolustukseen
tai saaliin houkutteluun.
Tämä tutkimus on inspiroinut töitäni monin tavoin,
esimerkiksi niiden liikettä tai valokuvioita.
Aloinkin kerätä monenlaisia materiaaleja työpajaani,
ja kokeilla erilaisia asioita, sitä ja tätä,
nähdäkseni millaisia olentoja saisin aikaiseksi.
Käytin paljon tietokoneen tuulettimia,
ja tavallaan vain yhdistelin niitä ja katsoin, mitä tapahtui.
Tämä on 750 neliömetrin kokoinen installaatio,
joka koostuu monista olioista,
joista jotkut roikkuvat katosta, kun taas toiset makaavat lattialla.
Kaukaa ne näyttävät avaruusolennoilta, mutta lähempää huomaa,
että ne on tehty mustista roskapusseista tai Tupperware-astioista.
Haluan näyttää teille, miten tavalliset esineet
voivat muuttua taianomaisiksi ja ihmeellisiksi.
(Aplodeja)
Kiitos.
(Aplodeja)